CELEX: 32021R1099
Language: sk
Date: 2021-07-05 00:00:00
Title: Nariadenie Komisie (EÚ) 2021/1099 z 5. júla 2021, ktorým sa menia prílohy II a III k nariadeniu Európskeho parlamentu a Rady (ES) č. 1223/2009 o kozmetických výrobkoch (Text s významom pre EHP)

6.7.2021   
               
               
                  SK
               
               
                  Úradný vestník Európskej únie
               
               
                  L 238/29
               
            
         NARIADENIE KOMISIE (EÚ) 2021/1099
         z 5. júla 2021,
         ktorým sa menia prílohy II a III k nariadeniu Európskeho parlamentu a Rady (ES) č. 1223/2009 o kozmetických výrobkoch
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 1,
         keďže:
         
                     (1)
                  
                  
                     Látka 4-[(tetrahydro-2H-pyrán-2-yl)oxy]fenol (všeobecný názov: deoxyarbutín, názov podľa INCI: Tetrahydropyranyloxy Phenol), ktorá v súčasnosti nie je upravená nariadením (ES) č. 1223/2009, vedie k uvoľňovaniu 1,4-dihydroxybenzénu (názov INCI: Hydroquinone). Hydrochinón uvedený v položke 1339 prílohy II k nariadeniu (ES) č. 1223/2009 je zahrnutý medzi látky, ktorých používanie v kozmetických výrobkoch je zakázané, a to s výnimkou hydrochinónu uvedeného v položke 14 prílohy III k uvedenému nariadeniu.
                  
               
                     (2)
                  
                  
                     Používanie deoxyarbutínu v kozmetických výrobkoch posúdil Vedecký výbor pre bezpečnosť spotrebiteľov (VVBS). VVBS vo svojom stanovisku prijatom 25. júna 2015 (2) dospel k záveru, že vzhľadom na obavy o bezpečnosť, pokiaľ ide o životný cyklus výrobkov obsahujúcich uvedenú látku, používanie deoxyarbutínu v krémoch na tvár v koncentrácii do 3 % nemožno považovať za bezpečné (3).
                  
               
                     (3)
                  
                  
                     Na základe uvedeného stanoviska by sa malo zakázať používanie deoxyarbutínu v kozmetických výrobkoch a deoxyarbutín by sa mal doplniť do zoznamu zakázaných látok v prílohe II k nariadeniu (ES) č. 1223/2009.
                  
               
                     (4)
                  
                  
                     Látka 1,3-Dihydroxy-2-propanón (názov INCI: Dihydroxyacetone) je kozmetická zložka s uvádzanými funkciami zvláčnenia pokožky a vyvolania efektu opálenia. Látka Dihydroxyacetone v súčasnosti nie je upravená nariadením (ES) č. 1223/2009.
                  
               
                     (5)
                  
                  
                     VVBS vo svojom stanovisku prijatom 3. – 4. marca 2020 (4) dospel k záveru, že látka Dihydroxyacetone je bezpečná, ak sa používa ako zložka na farbenie vlasov v nezmývateľných (neoxidačných) kozmetických výrobkoch v koncentrácii do 6,25 %. VVBS v uvedenom stanovisku okrem toho dospel k záveru, že používanie látky Dihydroxyacetone ako zložky na farbenie vlasov v nezmývateľných (neoxidačných) kozmetických výrobkoch v koncentrácii do 6,25 % spolu s jeho používaním v samoopaľovacích lotionoch a krémoch na tvár v koncentrácii do 10 % sa takisto považuje za bezpečné.
                  
               
                     (6)
                  
                  
                     Na základe uvedených záverov je potrebné doplniť do prílohy III k nariadeniu (ES) č. 1223/2009 novú položku, ktorou sa umožní obmedzené používanie látky Dihydroxyacetone, a to výlučne v neoxidačných výrobkoch na farbenie vlasov v koncentrácii do 6,25 % a v samoopaľovacích kozmetických výrobkoch v koncentrácii do 10 %.
                  
               
                     (7)
                  
                  
                     Nariadenie (ES) č. 1223/2009 by sa preto malo zodpovedajúcim spôsobom zmeniť.
                  
               
                     (8)
                  
                  
                     Je vhodné stanoviť primerané lehoty s cieľom umožniť výrobnému odvetviu prispôsobiť sa novým požiadavkám na používanie látky Dihydtoxyacetone v kozmetických výrobkoch a postupne ukončiť uvádzanie kozmetických výrobkov, ktoré nespĺňajú uvedené požiadavky, na trh, ako aj ich sprístupňovanie na trhu.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
                  
               PRIJALA TOTO NARIADENIE:
         
            Článok 1
            Nariadenie (ES) č. 1223/2009 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. júla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 342, 22.12.2009, s. 59.
         
            (2)  SCCS (Scientific Committee on Consumer Safety), Opinion on deoxyarbutin – Tetrahydropyranyloxy Phenol [VVBS (Vedecký výbor pre bezpečnosť spotrebiteľov), Stanovisko k látke deoxyarbutín – Tetrahydropyranyloxy Phenol], 25. jún 2015, VVBS/1554/15.
         
            (3)  Pozri bod 4 stanoviska.
         
            (4)  SCCS (Scientific Committee on Consumer Safety), Opinion on Dihydroxyacetone – DHA [VVBS (Vedecký výbor pre bezpečnosť spotrebiteľov), Stanovisko k látke dihydroxyacetón – DHA], 3. – 4. marec 2020, VVBS/1612/19.
      
      
         
            PRÍLOHA
            Nariadenie (ES) č. 1223/2009 sa mení takto:
            
                        1.
                     
                     
                        Do prílohy II sa dopĺňa táto položka:
                        
                                    Referenčné
                                    číslo
                                 
                                 
                                    Identifikácia chemickej látky
                                 
                              
                                    Chemický názov/INN
                                 
                                 
                                    CAS číslo
                                 
                                 
                                    EC číslo
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                              
                                    „1657
                                    
                                 
                                 
                                    4-[(tetrahydro-2H-pyrán-2-yl)oxy]fenol (deoxyarbutín, Tetrahydropyranyloxy Phenol)
                                 
                                 
                                    53936-56-4“
                                 
                                 
                                     
                                 
                              
                  
                        2.
                     
                     
                        Do prílohy III sa dopĺňa táto položka:
                        
                                    Referenčné číslo
                                 
                                 
                                    Identifikácia látky
                                 
                                 
                                    Obmedzenia
                                 
                                 
                                    Znenie podmienok použitia a upozornení
                                 
                              
                                    Chemický názov/INN
                                 
                                 
                                    Názov v jednotnom zozname zložiek
                                 
                                 
                                    CAS číslo
                                 
                                 
                                    EC číslo
                                 
                                 
                                    Typ výrobku, časti tela
                                 
                                 
                                    Maximálna koncentrácia v použiteľnom prípravku
                                 
                                 
                                    Iné
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                                 
                                    e
                                 
                                 
                                    f
                                 
                                 
                                    g
                                 
                                 
                                    d
                                 
                                 
                                    h
                                 
                              
                                    „321
                                    
                                 
                                 
                                    1,3-Dihydroxy-2-propanón
                                 
                                 
                                    Dihydroxyacetone
                                 
                                 
                                    96-26-4
                                 
                                 
                                    202-494-5
                                 
                                 
                                    
                                                a)
                                             
                                             
                                                Látka na farbenie vlasov v neoxidačných kozmetických výrobkoch na farbenie vlasov  (*1)
                                                
                                             
                                          
                                                b)
                                             
                                             
                                                Samoopaľovacie kozmetické výrobky  (*1)
                                                
                                             
                                          
                                 
                                    
                                                a)
                                             
                                             
                                                6,25 %
                                             
                                          
                                                b)
                                             
                                             
                                                10 %
                                             
                                          
                                 
                                     
                                 
                                 
                                     
                                 
                              
                  
               (*1)  Od 26. januára 2022 sa na trh Únie nesmú uvádzať výrobky na farbenie vlasov a samoopaľovacie kozmetické výrobky obsahujúce danú látku a nespĺňajúce obmedzenia. Od 22. apríla 2022 sa na trhu Únie nesmú sprístupňovať výrobky na farbenie vlasov a samoopaľovacie kozmetické výrobky obsahujúce danú látku a nespĺňajúce obmedzenia.“